ΔΕΛΤΙΟ ΤΥΠΟΥ

Η θεατρική ομάδα της Α΄ ΕΛΜΕ Αχαΐας σε συνεργασία με το 9ο ΕΠΑΛ Πάτρας υπό την αιγίδα Πολιτιστικού Οργανισμού του Δήμου Πατρέων, παρουσιάζει το έργο του Δ. Κεχαΐδη ‘Το Πανηγύρι’, ένα από τα πιο σπουδαία έργα της ελληνικής δραματουργίας. ‘Το Πανηγύρι’ αποτελεί ένα κωμικόδραμα, που με γλώσσα άμεση, οικεία και πειστική, αναφέρεται σε λαϊκούς ανθρώπους του θεσσαλικού κάμπου, στα τέλη της δεκαετίας του 50, σε μια μεταβατική εποχή, η οποία εισβάλλει άγρια στην ζωή τους και τους αναγκάζει να αναμετρηθούν με μερικά από τα αιώνια προβλήματα της ανθρώπινης ύπαρξης: την ανάγκη για επιβίωση σε έναν κόσμο τραχύ και αμείλικτο, την αδυναμία επικοινωνίας, τη μοναξιά, τη ματαίωση των ονείρων. Τα περιθώρια για αντίσταση δοκιμάζονται αλλά παραμένουν πάντοτε ζωντανά
Σκηνοθεσία:  Φώτης Λάζαρης
Την μουσική της παράστασης, η οποία παίζεται ζωντανά επί σκηνής, έχει συνθέσει ο Ευγένιος Βούλγαρης.
Τετάρτη 18 Μαΐου 2016, ώρα 21:00, Δημοτικό Θέατρο Απόλλων

Κρατήσεις θέσεων: 2610-273613
Τρίτη 24 Μαΐου 2016, ώρα 21:00, Συνεδριακό & Πολιτιστικό Κέντρο Πανεπιστημίου Πατρών (Πολιτιστικά ,Άνοιξη 2016)
ΕΙΣΟΔΟΣ ΕΛΕΥΘΕΡΗ

